Rikunarita-ORG/Wikinium huggingface dataset:
# Santa Cruz de Tenerife

|  |  |
| --- | --- |
|  | Dëse **Geographiesartikel iwwer Spuenien** ass eréischt just eng **Skizz**. Wann Dir méi iwwer dëst Theema wësst, sidd Dir häerzlech invitéiert, aus dëse puer Sätz e richtegen Artikel ze schreiwen. Wann Dir beim Schreiwen Hëllef braucht, da luusst bis an d'FAQ eran. |

| Santa Cruz de Tenerife |
| --- |
|  |
| Vu op Santa Cruz de Tenerife |
| Land |
Spuenien |
| Autonom Gemeinschaft |
Kanaresch Inselen |
| Provënz |
Santa Cruz de Tenerife |
| Awunner |
209.194 (INE 2020) |
| Fläch |
150,56 |
| Koordinaten | 28° 27’ 37’’ N       16° 14’ 47’’ W |
| Telefonszon |
922 |
| Postcode |
38001–38010 |
| Websäit |
 |
|  |
|  |
|  |

**Santa Cruz de Tenerife** ass eng Stad op de Kanareschen Inselen. Et ass d'Haaptstad vun der spuenescher Provënz Santa Cruz de Tenerife an eng vun den zwou Haaptstied vun de Kanareschen Inselen.

## Fotoalbum vu Santa Cruz

*
*
*

## Kuckt och

* Lëscht vun de spuenesche Groussstied

## Um Spaweck

|  |  |
| --- | --- |
|  |  **Commons: Santa Cruz de Tenerife** – Biller, Videoen oder Audiodateien |
# Andrew S. Tanenbaum

| Andrew S. Tanenbaum |
| --- |
|  |
| Gebuer |
16. Mäerz 1944 New York |
| Nationalitéit |
USA |
| Educatioun |
Massachusetts Institute of Technology, Universitéit vu Kalifornien |
| Aktivitéit |
Informatiker, Ingenieur, Programméierer, Schrëftsteller, Physiker, Universitéitsprofesser, Softwareentwéckler |
| Member vun |
The Institute of Electrical and Electronics Engineers, Incorporated, Koninklijke Nederlandse Akademie van Wetenschappen, ACM |
| Websäit |
 |
|
 |

Den **Andrew Stuart Tanenbaum**, gebuer de 16. Mäerz 1944 zu New York, ass Professer fir Informatik op der Vrije Universiteit Amsterdam an Holland. Bekannt gouf hien duerch d'Entwécklung vu Minix engem UNIX-aartegem Betribssystem, dat dem Linus Torvalds spéider d'Iddi fir Linux z'entwéckele ginn huet, an als Auteur vun enger Partie vun Informatik-Fachbicher.

Hien huet Physik um Massachusetts Institute of Technology (MIT) zu Bosten studéiert an huet 1971 op der Universitéit vu Kalifornien zu Berkeley säin Doktor gemaach. Zesumme mat senger hollännescher Fra ass hien an Holland geplënnert, awer huet seng US-amerikanesch Nationalitéit bäibehalen. Zanterhier ass hie Professer fir Informatik zu Amsterdam, wou hie sech momentan mat Computerarchitektur a Betribssystemer ausenanersetzt.

Den Andy Tanenbaum ass bekannt fir seng einfach verständlech Informatik-Léierbicher zu den Theeme Computerarchitektur, Computernetzwierker, verdeelte Systemer a Betribssystemer, déi mat vill Humor geschriwwe sinn. Déi wichtegst sinn:

* *Structured Computer Organization*, ISBN 0-13-148521-0
* *Computer Networks*, ISBN 0-13-066102-3
* *Operating Systems: Design and Implementation*, ISBN 0-13-638677-6
* *Modern Operating Systems*, ISBN 0-13-031358-0
* *Distributed Systems: Principles and Paradigms*, ISBN 0-13-088893-1

Mat 'Linux is obsolete' huet den Andrew Tanenbaum 1992 grouss Kritik um Linus Torvalds sengem Betribssystem gemaach. Hie war der Meenung, datt de monolithesche Kernel vu Linux technesch iwwerholl wier an datt modern Betribssystemer op engem Mikrokernel opsetze sollten.

## Um Spaweck

|  |  |
| --- | --- |
|  |  **Commons: Andrew S. Tanenbaum** – Biller, Videoen oder Audiodateien |

* Seng perséinlech Homepage
* Publikatioune vun him um DBLP-Server
# Schiaparelli (Marskrater)

| Schiaparelli |
| --- |
| Marskrater Schiaparelli lénks am Zentrum vun dëser Foto |
| Eegenschaften |
| **Koordinaten** | 02° 42' S, 96° 42' O |
| **Duerchmiesser** | 458 km |
|  **Eponym** | Giovanni Schiaparelli |

De **Schiaparelli** ass een iwwer 450 km grousse Marskrater um Equator vum Roude Planéit. Et ass ee vun de gréissten Aschlagkrater um Mars a läit beim Sinus Sabaeus tëscht zwou Landschaften, déi am 19. Joerhonnert d'Nimm Arabia an Noachis kruten.

De Krater gouf ëm 1970 vun den US-Marssonde kartographéiert an nom Marsfuerscher Giovanni Schiaparelli (1835–1910) genannt, dem Entdecker vun de visuelle Marskanäl.

* Krater am Schiaparelli-Becken, Foto vun MGS.
* Ronn Strukturen am Krater Schiaparelli, fotograféiert vun HiRISE mam HiWish program.
* Kreesfërmeg Strukture vu fréierem Bild.
* Aschlagkrater no beim Equator am Nordweste vum Schiaparelli-Becken.

## Kuckt och

 **Portal Astronomie**

## Um Spaweck

|  |  |
| --- | --- |
|  |  **Commons: Schiaparelli (Martian crater)** – Biller, Videoen oder Audiodateien |

* Planetary Names: Crater, craters: Schiaparelli on Mars IAU
# Assemblée constituante (1789)

Als **Assemblée constituante** oder **Assemblée nationale constituante** gouf d'franséisch **Nationalversammlung** vum 9. Juli 1789 bis 2. September 1791 bezeechent.

Wärend de Berodunge vun de Generalstänn zu Versailles hat de Kinnek Louis XVI. als Versuch vun enger Disziplinéierung entscheet, datt d'Stänn (Adel, Klerus, Drëtte Stand) sech separat sollten treffen. D'Deputéiert vum Drëtte Stand hu sech de 17. Juni zur Nationalversammlung erkläert, als eenzeg Vertriedung vun der ganzer Natioun. Den 9. Juli hu si erkläert, datt si fir eng Constitutioun zoustänneg wieren, dohier den Numm *Assemblée constituante*.

An der Versammlung souzen ëm déi 1200 Deputéiert, a si war vum 9. Juli 1789 bis zum 30. September 1791 a Kraaft. Hiren éischte Sëtz war zu Versailles, no den Evenementer vum 5. a 6. Oktober an den Tuilerien zu Paräis.

Bei den Deputéierten déi sech reegelméisseg getraff hunn, konnt een dräi grouss Tendenze gesinn: d'Monarchisten, d'*Constitutionnels* (an der Majoritéit) an d'radikal Patrioten (Minoritéit).

D'Debatte vun der Versammlung goufe vun der Zeitung *Le Moniteur universel* erausbruecht. Nodeem d'Feudalherrschaft an der Nuecht vum 4. August 1789 ofgeschaaft gi war, an d'Deklaratioun vun de Mënschen- a Biergerrechter (26. August 1789) erauskomm war, huet d'Assemblée um Enn vum Joer déi grouss Prinzipië vun der Constitutioun vu 1791 gestëmmt, déi, op der Basis vun der nationaler Souverainitéit an der Gewaltentrennung d'Limitatioun vun der kinneklecher Muecht organiséiert huet.

D'Assemblée constituante gouf am September 1791 opgeléist, a vun der Assemblée législative ersat.

## Referenzen an Notten